Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**«Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі) және «Салық және бюджетке төленетін басқа да міндетті төлемдер туралы» Қазақстан Республикасының Кодексін (Салық кодексі) қолданысқа енгізу туралы» Қазақстан Республикасының Заңына өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2017 жылғы 25 желтоқсандағы «Салық және бюджетке төленетін басқа да міндетті төлемдер туралы» Қазақстан Республикасының [Кодексіне](https://adilet.zan.kz/kaz/docs/K1700000120" \l "z776) (Салық кодексі):

1) 13-баптың 3-тармағының 5) тармақшасы алып тасталсын;

2) 6-тараудың тақырыбы мынадай редакцияда жазылсын:

«6-тарау. Салықтарды, мемлекеттік бажды және (немесе) төлемақыларды төлеу бойынша салықтық міндеттемені орындау мерзімдерін өзгерту. Салықтық міндеттемені тоқтату негізі. Инвестициялық салық кредиті»;

3) мынадай мазмұндағы 51-2-баппен толықтырылсын:

«51-2-бап. Соттарда мемлекеттік баж төлеу бойынша кейінге қалдыруды беру тәртібі мен шарттары

1. Мемлекеттік баж төлеу бойынша мерзімдерді өзгерту сот мемлекеттік баж төлеу бойынша кейінге қалдыру туралы ұйғарым шығарған кезде мемлекеттік баж төлеу бойынша кейінге қалдыру нысанында жүзеге асырылады.

2. Соттарда мемлекеттік баж төлеу бойынша кейінге қалдыру жеке тұлғаның мүліктік жағдайы немесе заңды тұлғаның қаржылық жағдайы негізге алына отырып, мемлекеттік баж төлеу мерзімінің өзгеруін білдіреді.

3. Кейінге қалдыру осы бапта көзделген негіздер болған кезде сот мемлекеттік баж төлеу бойынша кейінге қалдыру туралы ұйғарым шығарған күннен бастап бір жылдан аспайтын мерзімге беріледі.

Бұл ретте жеке немесе заңды тұлғаның мемлекеттік баж сомасын кейінге қалдыру мерзімі аяқталғанға дейін ішінара және (немесе) мерзімінен бұрын төлеуге құқығы бар.

4. Кейінге қалдыру жеке тұлғаға оның мүліктік жағдайы негізге алына отырып немесе заңды тұлғаға талап қою кезінде мемлекеттік баж төлеуге мүмкіндік бермейтін қаржылық жағдайы негізге алына отырып, алайда мынадай:

1) дүлей зілзаланың, технологиялық апаттың салдарынан нұқсан келтіру;

2) жеке тұлғаға жалақыны уақтылы төлемеу;

3) жұмыссыз адам ретінде есепке қою;

4) жеке тұлғаның ауыр сырқатының болуы және үш айдан артық емдеуде болуы;

5) заңды тұлғаға ақшалай қаражатты, оның ішінде осы тұлға көрсеткен қызметтерге (орындаған жұмыстарға, жеткізген тауарларға) ақы төлеу есебіне уақтылы аудармау;

6) заңды тұлғаның тауарларды, жұмыстарды немесе көрсетілетін қызметтерді өндіруінің және (немесе) өткізуінің маусымдық сипатта болуы;

7) атаулы әлеуметтік көмек көрсету негіздерінің бірі болған кезде оларды төлеу мүмкіндігі кейінге қалдыру берілетін мерзім ішінде туындайды деп пайымдауға жеткілікті негіздер болғанда берілуі мүмкін.

5. Соттар мемлекеттік баж төлеу бойынша кейінге қалдыру туралы ұйғарым шығарылғаннан кейін істерді қарау орны бойынша салық органдарына мемлекеттік баж төлеу бойынша кейінге қалдыру туралы ұйғарымның көшірмесін жібереді.»;

4) 70-баптың 5-тармағының бірінші бөлігі мынадай редакцияда жазылсын:

«5. Салық органы осы баптың 4-тармағында көрсетілген хабарламаны жіберген күннен бастап жиырма жұмыс күні ішінде салық төлеуші салық органына келу тәртібімен салық төлеушінің орналасқан жерін растайтын құжаттардың көшірмесін және түпнұсқасын (түпнұсқаны міндетті түрде қайтару шартымен салыстыру үшін) немесе құжаттардың нотариат куәландырған көшірмелерін ұсына отырып, салықтық зерттеп-қарау кезінде болмау себептері туралы жазбаша түсініктеме беруге міндетті.»;

5) 96-бапта:

4-тармақ мынадай редакцияда жазылсын:

«4. Егер салық төлеуші (салық агенті) камералдық бақылау нәтижелері бойынша салық органдары анықтаған бұзушылықтарды жою туралы хабарламаны осы баптың 2-тармағында белгіленген тәртіппен және мерзімдерде орындамаса, ол орындалмаған болып табылады.

Салық органының шешімі бойынша камералдық бақылау нәтижелері бойынша салық органдары анықтаған бұзушылықтарды жою туралы хабарлама мынадай жағдайларда орындалмады деп танылады:

осы баптың 2-тармағының 1) тармақшасы бойынша – бұзушылықты жоймау немесе бұзушылықты толық көлемде жоймау;

осы баптың 2-тармағының 2) және 3) тармақшалары бойынша – осы баптың 2-тармақтың 2) немесе 3) тармақшаларында, сондай-ақ 2-1-тармағында белгіленген талаптарға сәйкес келмейтін түсініктеме беру.

Салық органы камералдық бақылау нәтижелері бойынша салық органдары анықтаған бұзушылықтарды жою туралы хабарламаны орындалмаған деп таныған кезде камералдық бақылау нәтижелері бойынша салық органдары анықтаған бұзушылықтарды жою туралы хабарламаны орындалмаған деп тану туралы шешім шығарылады және салық төлеушіге (салық агентіне) мынадай тәсілдердің бірімен жіберіледі:

1) хабарламасы бар тапсырысты хатпен пошта арқылы;

2) электрондық тәсілмен «электрондық үкімет» веб-порталындағы веб-қосымшаға немесе пайдаланушының жеке кабинетіне;

3) оны салық төлеушіге қол қойғызып тапсырады.

Бұл ретте төменде көрсетілген тәсілдердің бірімен жіберілген шешім мынадай жағдайларда салық төлеушіге (салық агентіне) тапсырылды деп есептеледі:

1) пошта арқылы хабарламасы бар тапсырысты хатпен – пошта немесе өзге де байланыс ұйымының хабарламасында салық төлеуші (салық агенті) белгі   
қойған күннен бастап. Бұл ретте мұндай шешімді пошта немесе өзге байланыс ұйымы пошта немесе өзге байланыс ұйымының қабылдағаны туралы белгісі қойылған күннен бастап он жұмыс күнінен кешіктірілмейтін мерзімде жеткізуге тиіс;

2) электрондық тәсілмен:

салық органы шешімді веб-қосымшаға жеткізген күннен бастап.

Бұл әдіс Қазақстан Республикасының электрондық құжат және электрондық цифрлық қолтаңба туралы заңнамасына сәйкес салық органдарымен электрондық тәсілмен өзара іс-қимыл жасайтын салық төлеушіге қолданылады;

шешімді «электрондық үкімет» веб-порталындағы пайдаланушының жеке кабинетіне жеткізген күннен бастап.

Бұл әдіс «электрондық үкімет» веб-порталында тіркелген салық төлеушіге қолданылады;

3) «Азаматтарға арналған үкімет» мемлекеттік корпорациясы арқылы – оны келу тәртібімен алған күннен бастап жүзеге асырылады.

Камералдық бақылау нәтижелері бойынша салық органдары анықтаған бұзушылықтарды жою туралы хабарламаны орындалмаған деп тану туралы шешім шығару нысаны мен мерзімдерін уәкілетті орган белгілейді.».

4-3-тармақ алып тасталсын;

6-тармақ мынадай редакцияда жазылсын:

«6. Камералдық бақылау нәтижелері бойынша салық органдары анықтаған бұзушылықтарды жою туралы хабарламаның осы баптың 2-тармағының бірінші бөлігінде белгіленген мерзімде орындалмауы осы Кодекстің 118-бабына сәйкес салық төлеушінің банктік шоттары бойынша шығыс операцияларын тоқтата тұруға алып келеді.»;

6) 114-баптың 2-тармағының 6) тармақшасы алып тасталсын;

7) 118-бапта:

1-тармақтың 7) тармақшасындағы «4 және 4-3-тармақтарында» деген сөздер «4-тармағында» деген сөздермен ауыстырылсын;

5-тармағының екінші бөлігі алып тасталсын;

8) 120-1-баптың 3-тармағы мынадай редакцияда жазылсын:

«3. Электрондық шот-фактуралардың жазып берілуін шектеу туралы шешім осы баптың 2-тармағында көрсетілген шешім қабылданған күннен кейінгі бір жұмыс күнінің ішінде мынадай тәсілдерінің бірімен:

1) хабарламасы бар тапсырысты хатпен пошта арқылы;

2) электрондық тәсілмен веб-қосымшаға және (немесе) «электрондық үкімет» веб-порталындағы пайдаланушының жеке кабинетіне және (немесе) электрондық шот-фактуралардың ақпараттық жүйесіне;

3) салық төлеушіге қолын қойдыра отырып жіберіледі.»;

9) 178-баптың 1-тармағы 2) тармақшадағы «қойылған күн болып табылады.» деген сөздер «қойылған күн;» деген сөздермен ауыстырылып, мынадай мазмұндағы 3) тармақшамен толықтырылсын:

3) электрондық тәсілмен – «электрондық үкіметтің» веб-порталы арқылы жіберілген күн болып табылады.

Бұл тәсіл Қазақстан Республикасының электрондық құжат және электрондық цифрлық қолтаңба туралы заңнамасына сәйкес салық органдарымен электрондық тәсілмен өзара іс-қимыл жасайтын салық төлеушіге (салық агентіне) қолданылады.»;

10) 182-баптың 3-тармағы мынадай редакцияда жазылсын:

«3. Шағым бойынша шешім жазбаша нысанда шағым берген тұлғаға жіберіледі немесе тапсырылады, ал көшiрмесi –

салықтық тексеру жүргізген және салық төлеушiнің (салық агентiнің) салықтық тексерудің алдын ала актісіне қарсылығын қараған салық органдарына жіберіледi.»;

11) 227-1-баптың 4-тармағы мынадай редакцияда жазылсын:

«4. Осы баптың мақсаттарында цифрлық активтердің құнын және олардың түрлерінің тізбесін айқындау, жариялау тәртібін уәкілетті орган айқындайды.»;

12) 232-баптың 5-тармағы мынадай мазмұндағы 9-1) тармақшамен толықтырылсын:

«9-1) осы Кодекстің 250-бабының 6-тармағына сәйкес провизиялар (резервтер) құру бойынша шығыстар сомасын шегеруге құқығы бар салық төлеушінің, микрокредит бойынша үмітсіз берешекті және ол бойынша сыйақыны микрокредиттер бойынша үмітсіз берешектің және олар бойынша сыйақының салықтық кезеңде кешірілген жалпы сомасын кешіруіне байланысты борышкерге қойылатын талап ету мөлшерін салықтық кезеңнің басындағы микрокредиттер бойынша негізгі борыш сомасына және олар бойынша сыйақыларға арақатынасының ең жоғары мөлшері шегінде азайту. Бұл ретте мұндай арақатынастың ең жоғары мөлшері 0,2 коэффициентке тең;»;

13) 288-баптың 2-тармағы мынадай мазмұндағы жиырмасыншы абзацпен толықтырылсын:

«2), 3) 4) және 9) тармақшаларының ережелері Қазақстан Республикасының Ұлттық Банкі шығарған мемлекеттік эмиссиялық бағалы қағаздар бойынша екінші деңгейдегі банктер алған кірістерге қатысты қолданылмайды.»;

14) 291-баптың 1-тармағының 1) тармақшасы мынадай редакцияда жазылсын:

«1) жоғары басқару органы Жоғары қамқоршылық кеңес болып табылатын, осы тармақтың 2), 3), 4), 5) тармақшаларында айқындалған дербес білім беру ұйымдарын қаржыландыруды қамтамасыз ету үшін құрылған коммерциялық емес ұйым;»;

15) 319-баптың 2-тармағында:

2) тармақшаның екінші абзацы мынадай редакцияда жазылсын:

«осы Кодекстің 244-бабы 1-тармағының 1), 2) және 4) тармақшаларында белгіленген өтемақылар;»;

14) тармақша мынадай редакцияда жазылсын:

«14) меншік құқығы тіркелген күннен бастап бір жыл және одан көп уақыт Қазақстан Республикасының аумағында меншік құқығында болған тұрғынжайларды, саяжай құрылыстарын, гараждарды, орынтұрақ орындарын, жеке қосалқы шаруашылық объектілерін өткізу (заңды тұлғаның жарғылық капиталына салым ретінде беру) кезіндегі құн өсімі;»;

24) тармақшада:

төртінші абзац алып тасталсын;

мынадай мазмұндағы бесінші абзацпен толықтырылсын:

«Осы тармақшаның ережелері «Қазақстан Республикасындағы банктер және банк қызметі туралы» және «Микроқаржылық қызмет туралы» Қазақстан Республикасының заңдарына сәйкес кредит (қарыз, микрокредит) бойынша талап ету құқығы берілген тұлға міндеттемені кешірген жағдайда да қолданылады;»;

мынадай мазмұндағы 24-1) тармақшамен толықтырылсын:

«24-1) қарыз алушы үшін банктің, банк операцияларының жекелеген түрлерін жүзеге асыратын ұйымның, сондай-ақ коллекторлық агенттіктің сотқа берілетін талап қою арызынан алынатын мемлекеттік бажды төлеуі нәтижесінде мұндай адам алған кірісі;»;

мынадай мазмұндағы 52-1) және 53) тармақшалармен толықтырылсын:

«52-1) «Қазақстан Республикасындағы бала құқықтары туралы» Қазақстан Республикасының Заңына сәйкес бірыңғай жинақтаушы зейнетақы қорынан төленетін төлем түріндегі, сондай-ақ ерікті зейнетақы жарналарын есепке алу үшін жеке зейнетақы шотына бағытталған нысаналы жинақтар;»;

53) бұрын жүзеге асырылған сатып алу немесе алынған жұмыстар, көрсетілген қызметтер үшін есептелген сома есебінен оларды сатып алу кезінде тауарлардың, жұмыстардың, көрсетілген қызметтердің құнын үнемдеуден материалдық пайда;»;

16) 353-1-бап мынадай редакцияда жазылсын:

«353-1-бап. Қазақстан Республикасының зейнетақымен қамсыздандыру туралы заңнамасына сәйкес біржолғы зейнетақы төлемінен жеке табыс салығын есептеу, ұстап қалу және төлеу ерекшеліктері

1. Қазақстан Республикасының зейнетақымен қамсыздандыру туралы заңнамасына сәйкес біржолғы зейнетақы төлемі кезінде бірыңғай жинақтаушы зейнетақы қоры алушының және (немесе) уәкілетті оператордың банктік шотына аударған кезде салық агенті жеке табыс салығын есептеуді жүргізеді.

Жеке табыс салығы осы Кодекстің [320-бабында](jl:33236181.3200000.1006094909_5) белгіленген мөлшерлемелерді қолдану арқылы біржолғы зейнетақы төлемінің сомасына есептеледі.

2. Егер осы баптың 4, 5, 6 және 6-1-тармақтарында өзгеше көзделмесе, жеке табыс салығы сомасын ұстап қалуды салық агенті жеке тұлғаның таңдауына қарай мына тәсілдердің бірі бойынша:

1) осы Кодекстің 353-бабында көзделген тәртіппен;

2) бірыңғай жинақтаушы зейнетақы қоры зейнетақы төлемдері үшін белгілеген график бойынша ай сайын тең үлестермен он алты жылдан аспайтын мерзім ішінде жүргізеді.

Осы тармақта көрсетілген ұстап қалу зейнетақымен қамсыздандыру саласындағы уәкілетті органмен келісу бойынша уәкілетті орган белгілеген нысан бойынша салық агентіне ұсынылған жеке табыс салығын ұстап қалу туралы өтініш негізінде жүргізіледі.

3. Салық агенті ұстап қалынған жеке табыс салығы сомасын аударуды:

1) осы баптың 2-тармағының 1) тармақшасында көрсетілген жағдайда – біржолғы зейнетақы төлемі жүзеге асырылған келесі айдың;

2) осы баптың 2-тармағының 2) тармақшасында көрсетілген жағдайда – бірыңғай жинақтаушы зейнетақы қоры зейнетақы төлемдері үшін белгілеген графикке сәйкес зейнетақы төлемін аудару басталған және әрі қарай жасалатын келесі айдың;

3) осы баптың 4, 5, 6 және 6-1-тармақтарында белгіленген жағдайларда жеке табыс салығының сомасы біржолғы ұстап қалынған келесі айдың күнтізбелік жиырма бес күнінен кешіктірмей жүзеге асырады.

4. Жеке тұлға Қазақстан Республикасының шегінен тыс жерге тұрақты тұруға кеткен кезде салық агенті біржолғы зейнетақы төлемінен ұстап қалмаған және аудармаған жеке табыс салығының сомасы осы Кодекстің 353-бабында көзделген тәртіппен зейнетақы төлемінің сомасынан біржолғы ұстап қалуға жатады.

5. Қазақстан Республикасының заңнамасында белгіленген тәртіппен зейнетақы жинақтары мұраға қалдырылған адамға төлеу кезінде салық агенті біржолғы зейнетақы төлемінен ұстап қалмаған және аудармаған жеке табыс салығының сомасы осы Кодекстің 353-бабында көзделген тәртіппен зейнетақы төлемінің сомасынан біржолғы ұстап қалуға жатады.

6. Жеке тұлғаның сақтандыру ұйымымен зейнетақы аннуитеті шарты болған немесе жасалған кезде салық агенті біржолғы зейнетақы төлемінен жеке табыс салығын осы Кодекстің 353-бабында көзделген тәртіппен мынадай жағдайларда:

1) зейнетақы жинақтарын сақтандыру ұйымына аудару кезінде зейнетақы жинақтарының сомасынан;

2) біржолғы зейнетақы төлемі түріндегі кіріске бұрын осы баптың  
2-тармағының 2) тармақшасы қолданылған кезде зейнетақы жинақтарының сомасынан;

3) біржолғы зейнетақы төлемін жүзеге асырған кезде бірыңғай жинақтаушы зейнетақы қорындағы жеке тұлғаның жеке зейнетақы шотында қалған сомадан біржолғы ұстап қалуға тиіс.

6-1. Еңбек сіңірген жылдары үшін зейнетақы төлемдерін алушы болып табылатын жеке тұлғаға біржолғы зейнетақы төлемі кезінде салық агенті осы Кодекстің 353-бабында көзделген тәртіппен жеке табыс салығын ұстап қалуды жүргізеді.

Осы тармақтың ережелері зейнетақы жинақтарының сомасынан жеке табыс салығын ұстап қалу арқылы осы баптың 2-тармағының  
2) тармақшасында көзделген жеке табыс салығын ұстап қалу тәсілі жеке тұлғаның кірісіне бұрын қолданылған жағдайда да қолданылады.

7. Осы баптың мақсатында бірыңғай жинақтаушы зейнетақы қоры салық агенті деп танылады.»;

17) 463-баптың 4-тармағы 1) тармақшасы кестесінің 12-жолы мынадай редакцияда жазылсын:

«

|  |  |  |  |
| --- | --- | --- | --- |
| 12. | 2203 00 | Сыра қайнату өнімі | 90 теңге/литр |

»;

18) 492-баптың 4-тармағының 1) тармақшасының үшінші абзацындағы «жеңiл автомобиль шассиiндегi» деген сөздер алып тасталсын;

19) 493-баптың 6-тармағы мынадай редакцияда жазылсын:

«6. Қылмысқа қарсы күрес саласындағы уәкілетті мемлекеттік орган салық органдарына беретін көлік құралын айдап әкету (ұрлау) туралы өтініштің Сотқа дейінгі тергеп-тексерулердің бірыңғай тізілімінде тіркелу фактісін (күнін) растайтын мәліметтер иелерінен айдап әкетілген және (немесе) ұрланған деп саналған көлік құралын іздестіру кезеңінде салық төлеуден босату үшін негіз болып табылады.

Бұл ретте мұндай салықты есептеу (есепке жазу) көлік құралын айдап әкету (ұрлау) туралы өтініш Сотқа дейінгі тергеп-тексерулердің бірыңғай тізілімінде тіркелген күннен бастап тоқтатылады.

Салықты есептеу (есепке жазу) қылмысқа қарсы күрес саласындағы уәкілетті мемлекеттік органның салық органдарына берген мәліметтер негізінде көлік құралын айдап әкету (ұрлау) және оны қайтару туралы қылмыстық іс тоқтатылған күннен бастап қайта басталады.»;

20) 509-бапта:

4-тармақтың бірінші абзацындағы «жазбаша ескертуді» деген сөздер «жазбаша нұсқаманы» деген сөздермен ауыстырылсын;

5-тармақ мынадай редакцияда жазылсын:

«5. Мақсаты бойынша пайдаланылмайтын немесе Қазақстан Республикасының заңнамасы бұзыла отырып пайдаланылатын ауыл шаруашылығы мақсатындағы жер учаскелері бойынша меншік иесіне немесе жер пайдаланушыға жердің пайдаланылуы мен қорғалуын мемлекеттік бақылауды жүзеге асыратын, облыстардың, республикалық маңызы бар қалалардың, астананың жер ресурстарын басқару жөніндегі аумақтық бөлімшелері Қазақстан Республикасы жер заңнамасының талаптарын бұзушылықтарды жою туралы жазбаша нұсқаманы табыс еткен күннен бастап осы Кодекстің 503-бабында белгіленген базалық салық мөлшерлемелері жиырма есеге ұлғайтылады.

Осы тармақтың ережелері екінші деңгейдегі банктердің кредиттік портфельдерінің сапасын жақсартуға маманданатын, Қазақстан Республикасының Үкіметі жалғыз акционері болып табылатын ұйымға және оның еншілес компанияларына қолданылмайды.»;

7-тармақ мынадай редакцияда жазылсын:

«7. Мәліметтерін жердің пайдаланылуы мен қорғалуын мемлекеттік бақылауды жүзеге асыратын облыстардың, республикалық маңызы бар қалалардың, астананың жер ресурстарын басқару жөніндегі аумақтық бөлімшелері ұсынатын, осы баптың 4 және 5-тармақтарында көрсетілген жер учаскелері бойынша жер салығын салық органдары салық төлеушіге есепке жазылған жер салығының сомасы туралы хабарлама жібере отырып, жер салығының белгіленген мөлшерлемелерін және жер учаскесінің алаңын негізге ала отырып есептейді.»;

21) 511-баптың 9-тармағының екінші бөлігінің 1) тармақшасындағы «осы Кодекстің 505-бабында келтірілген кестенің 4-бағанында белгіленген» деген сөздер «осы Кодекстің 531-бабында келтірілген 2-кестенің 3-бағанында белгіленген» деген сөздермен ауыстырылсын;

22) 564-бапта:

тақырып мынадай редакцияда жазылсын:

«564-бап. Уақытша өтеулі жер пайдалануға (жалға) берілген, сондай-ақ тиісті мақсаттарда пайдаланылмайтын немесе Қазақстан Республикасының заңнамасы бұзыла отырып пайдаланылатын жер учаскелері бойынша есептеу және төлеу тәртібі»;

4-тармақтағы «5, 6, 9, 10 және 12-тармақтарында» деген сөздер «5 және   
6-тармақтарында» деген сөздермен ауыстырылсын;

7, 8, 9, 10, 11 және 12-тармақтар мынадай редакцияда жазылсын:

«7. Төлемақы сомасы жер учаскесiнiң орналасқан жерi бойынша – уақытша өтеулі жер пайдалануға (жалға) берілген жер учаскесі бойынша есептелген төлемақы бойынша бюджетке төленеді.

8. Қызметін арнайы экономикалық аймақтардың аумақтарында жүзеге асыратын ұйымдар жер учаскелерін пайдаланғаны үшін төлемақыны осы Кодекстің 79-тарауында белгіленген ережелерді ескере отырып есептейді.

9. Объектілерді салуға арналған және тиісті мақсаттарда пайдаланылмайтын немесе Қазақстан Республикасының заңнамасы бұзыла отырып пайдаланылатын жер учаскелері бойынша, уақытша өтеулі жер пайдалануға (жалға) алынған жер учаскелері бойынша жер қатынастары жөнiндегi уәкiлеттi органмен, ал арнайы экономикалық аймақтың аумағында – жергiлiктi атқарушы органмен немесе арнайы экономикалық аймақтың басқарушы компаниясымен жасалған уақытша өтеулi жер пайдалану шарттары негізге алына отырып есептелген төлемақы мөлшері жердің пайдаланылуы мен қорғалуын бақылау жөніндегі уәкілетті орган жер пайдаланушыға жер учаскесін мақсаты бойынша пайдалану және (немесе) Қазақстан Республикасының заңнамасын бұзушылықты жою қажеттігі туралы жазбаша нұсқаманы табыс еткен күннен бастап он есеге ұлғайтылады.

Осы тармақтың бірінші бөлігінің және осы баптың 3-тармағының мақсаттары үшін тиісті мақсаттарда пайдаланылмайтын немесе Қазақстан Республикасының заңнамасы бұзыла отырып пайдаланылатын жер учаскелерін анықтау тәртібін жер ресурстарын басқару жөніндегі орталық уәкілетті орган уәкілетті органмен келісу бойынша айқындайды.

Осы тармақтың ережелері екінші деңгейдегі банктердің кредиттік портфельдерінің сапасын жақсартуға маманданатын, Қазақстан Республикасының Үкіметі жалғыз акционері болып табылатын ұйымға және оның еншілес компанияларына қолданылмайды.

10. Мақсаты бойынша пайдаланылмайтын немесе Қазақстан Республикасының заңнамасы бұзыла отырып пайдаланылатын ауыл шаруашылығы мақсатындағы жер учаскелері бойынша, уақытша өтеулі жер пайдалануға (жалға) алынған жер учаскелері бойынша жер қатынастары жөнiндегi уәкiлеттi органмен, ал арнайы экономикалық аймақтың аумағында – жергiлiктi атқарушы органмен немесе арнайы экономикалық аймақтың басқарушы компаниясымен жасалған уақытша өтеулi жер пайдалану шарттары негізге алына отырып есептелген төлемақы мөлшері жердің пайдаланылуы мен қорғалуына мемлекеттік бақылауды жүзеге асыратын, облыстардың, республикалық маңызы бар қалалардың, астананың жер ресурстарын басқару жөніндегі аумақтық бөлімшелері жер пайдаланушыға Қазақстан Республикасы жер заңнамасының талаптарын бұзушылықтарды жою туралы жазбаша нұсқаманы табыс еткен күннен бастап жиырма есеге ұлғайтылады.

Осы тармақтың ережелері екінші деңгейдегі банктердің кредиттік портфельдерінің сапасын жақсартуға маманданатын, Қазақстан Республикасының Үкіметі жалғыз акционері болып табылатын ұйымға және оның еншілес компанияларына қолданылмайды.

11. Осы баптың 9 және 10-тармақтарында көрсетілген жер учаскелері бойынша мәліметтерді жердің пайдаланылуы мен қорғалуын бақылау жөніндегі уәкілетті органның салық органдарына ұсыну тәртібін уәкілетті орган айқындайды.

12. Осы баптың 9 және 10-тармақтарында көрсетілген, мәліметтерін жердің пайдаланылуы мен қорғалуын мемлекеттік бақылауды жүзеге асыратын облыстардың, республикалық маңызы бар қалалардың, астананың жер ресурстарын басқару жөніндегі аумақтық бөлімшесі ұсынатын жер учаскелері бойынша төлемақыны салық органдары салық төлеушіге есепке жазылған төлемақы сомасы туралы хабарлама жібере отырып, есептелген төлемақы сомасын және жер учаскесінің алаңын негізге ала отырып есептейді.»;

23) мынадай мазмұндағы 564-1-баппен толықтырылсын:

«564-1-бап. Пайдалы қатты қазбаларды барлауға немесе өндіруге арналған лицензия негізінде Қазақстан Республикасының жер қойнауы және жер қойнауын пайдалану туралы заңнамасына сәйкес жер қойнауы учаскелері үшін есептеу және төлеу тәртібі

1. Жер қойнауын пайдаланушылар пайдалы қатты қазбаларды барлауға немесе өндіруге арналған лицензия негізінде берілген жер қойнауы учаскесі бойынша төлемақының жылдық сомасын есепті жылдың 1 қаңтарындағы жағдай бойынша лицензия қолданыста болған жағдайда және оның қолданылуы аяқталғанға дейін – есепті салықтық кезеңнің 25 ақпанынан кешіктірмей немесе лицензияны есепті жылдың 1 ақпанын қоса алғанға дейін алған кезде – осы Кодекстің 563-бабының 1-тармағында белгіленген мөлшерлемелер бойынша айқындалатын төлемақының жылдық сомасы мөлшерінде төлейді.

2. Егер есепті салықтық кезеңнің 1 ақпанындағы жағдай бойынша пайдалы қатты қазбаларды барлауға немесе өндіруге арналған лицензияның қолданылу мерзімі ағымдағы салықтық кезеңде өтетіні белгілі болса, онда есепті салықтық кезеңнің 25 ақпанынан кешіктірілмейтін мерзімде осындай лицензияның нақты қолданылу мерзімі үшін осы баптың 3-тармағына сәйкес есептелген төлемақы төленуге тиіс.

3. Пайдалы қатты қазбаларды барлауға немесе өндіруге арналған лицензия есепті салықтық кезеңнің 1 ақпанынан кейін алынған немесе есепті салықтық кезең ішінде лицензияның қолданылуы тоқтатылған жағдайда, жер қойнауын пайдаланушы төлемақы сомасын осы Кодекстің 563-бабының 1-тармағында белгіленген төлемақы мөлшерлемелерін және осындай лицензияның есепті салықтық кезеңде нақты қолданылу кезеңін негізге ала отырып айқындайды.

Бұл ретте лицензияның нақты қолданылу кезеңі салықтық кезеңнің басынан бастап (егер мұндай лицензия салықтық кезең басталатын күнге қолданыста болса) немесе мұндай лицензия қолданыла бастаған айдың 1-күнінен бастап мұндай лицензияның қолданылуы тоқтатылған айдың 1-күніне дейін немесе салықтық кезеңнің соңына дейін (егер мұндай лицензия салықтық кезең аяқталатын күнге қолданыста болса) айқындалады.

4. Пайдалы қатты қазбаларды барлауға немесе өндіруге арналған лицензия есепті салықтық кезеңнің 1 ақпанынан кейін алынған немесе оның қолданылуы тоқтатылған жағдайларда, осындай лицензияның нақты қолданылу кезеңі үшін төлемақы сомасы лицензияның қолданылу мерзімі өткен тоқсаннан кейінгі тоқсанның екінші айының 25-күнінен кешіктірілмейтін мерзімде бюджетке енгізілуге жатады.

5. Төлемақы сомасы жер қойнауы учаскесінің орналасқан жері   
бойынша – пайдалы қатты қазбаларды барлауға немесе өндіруге арналған лицензия негізінде берілген жер қойнауы учаскесінің төлемақысы бойынша бюджетке төленеді.»;

24) 606-1-баптың 2-тармағы алып тасталсын;

25) 606-3-баптың 2-тармағының бірінші бөлігі мынадай редакцияда жазылсын:

«2. Цифрлық майнинг мақсатында төлемақы Қазақстан Республикасының аумағындағы меншікті электр станцияларында жаңартылатын электр энергиясы көздерінен немесе Қазақстан Республикасының біртұтас электр энергетикалық жүйесіне қосылмаған генерациялайтын қондырғылардан өндірілген электр энергиясын пайдаланған кезде тұтынылған электр энергиясының 1 киловатт-сағаты үшін 1 теңге мөлшерлемесі бойынша есептеледі.»;

26) 616-баптың 15) тармақшасының тоғызыншы абзацы алып тасталсын;

27) 623-баптың 1-тармағының 1) тармақшасы мынадай редакцияда жазылсын:

«1) соттар қарайтын істер бойынша – Қазақстан Республикасы Азаматтық процестік кодексінің 106-бабының үшінші бөлігінде көзделген істерді осы Кодекстің 51-2-бабында көзделген жағдайларды қоспағанда, тиісті әкімшілік талап қою, арыз (шағым) немесе сот бұйрығын шығару туралы арыз берілгенге дейін, сондай-ақ сот құжаттардың көшірмелерін берген кезде;»;

28) 632-бап мынадай редакцияда жазылсын:

«632-бап. Активтер мен міндеттемелер туралы декларацияны тапсыру мерзімдері

Активтер мен міндеттемелер туралы декларация декларацияны тапсыру бойыншаміндеттеме туындаған ағымдағы жылдың 15 қыркүйегінен кешіктірілмей тұрғылықты (болу) жері бойынша тапсырылады.

Активтер мен міндеттемелер туралы декларацияны тапсыру мерзімдері бөлігінде осы тармақтың бірінші бөлігінің ережелері:

«Қазақстан Республикасындағы сайлау туралы» Қазақстан Республикасының Конституциялық заңына және «Сыбайлас жемқорлыққа қарсы іс-қимыл туралы» Қазақстан Республикасының Заңына сәйкес сайланбалы лауазымға кандидаттар;

«Қазақстан Республикасындағы банктер және банк қызметі туралы», «Сақтандыру қызметі туралы», «Бағалы қағаздар рыногы туралы» Қазақстан Республикасының заңдарына сәйкес банктің, сақтандыру (қайта сақтандыру) ұйымының, инвестициялық портфельді басқарушының ірі қатысушылары болуға ниет білдірген тұлғалар ретінде активтер мен міндеттемелер туралы декларацияны тапсыратын тұлғаларға қолданылмайды.»;

29) 634-бапта:

2-тармақта:

1) тармақша мынадай редакцияда жазылсын:

«1) жеке кәсіпкердің кәсіпкерлік қызметтен декларациялауға жататын кірістерін қоспағанда, жеке тұлғаның дербес салық салуға жататын кірістері;»;

3) тармақша мынадай редакцияда жазылсын:

«3) Қазақстан Республикасынан шегінен тыс жерде, оның ішінде өтеусіз негізде мүлікті сатып алу және (немесе) иеліктен шығару;»;

4-тармақ алып тасталсын;

30) 635-бапта:

1-тармақ мынадай редакцияда жазылсын:

«Кірістер мен мүлік туралы декларация тұрғылықты (болу) жері бойынша есепті күнтізбелік жылдан кейінгі жылдың 15 қыркүйегінен кешіктірілмей тапсырылады.»;

2-тармақ алып тасталсын;

31) 683-баптың 2-тармағы 3) тармақшасының жетінші абзацы алып тасталсын;

32) 708-бапта:

1-тармақтың екінші бөлігі алып тасталсын;

2-тармақтың екінші бөлігі алып тасталсын;

3-тармақтың екінші бөлігі алып тасталсын;

33) 709-бап мынадай мазмұндағы 11-тармақпен толықтырылсын:

«11. Осы баптың 1, 4, 5 және 9-тармақтарында көзделген салықтар және (немесе) төлемдер сомаларын 100 пайызға азайтуды қолдану мерзімі Қазақстан Республикасының арнайы экономикалық және индустриялық аймақтар туралы заңнамасында белгіленген санаттарға байланысты, бірақ қызметті жүзеге асыру туралы шарттың қолданылу мерзімінен және арнайы экономикалық аймақтың жұмыс істеу мерзімінен аспайтын мерзімге:

А санаты – 7 жыл ішінде;

В санаты – 15 жыл ішінде;

С санаты – 25 жыл ішінде жүзеге асырылады.

Осы тармақтың бірінші бөлігінің ережелерін арнайы экономикалық аймақ аумағында қызметін жүзеге асыратын ұйым және дара кәсіпкер Қазақстан Республикасының арнайы экономикалық және индустриялық аймақтар туралы заңнамасына сәйкес 2024 жылғы 1 қаңтардан кейін қызметті жүзеге асыру туралы шарт жасасу кезінде қолданады.».

2. «Салық және бюджетке төленетін басқа да міндетті төлемдер туралы» Қазақстан Республикасының Кодексін (Салық кодексі) қолданысқа енгізу туралы» 2017 жылғы 25 желтоқсандағы Қазақстан Республикасының Заңына:

1) 2-бап мынадай мазмұндағы 4-1) тармақшамен толықтырылсын:

«4-1) Салық кодексінің 232-бабы 5-тармағының 9-1) тармақшасы   
2024 жылғы 1 қаңтардан бастап 2027 жылғы 1 қаңтарға дейін қолданылады;»;

2) 33-баптың 2) тармақшасында:

жиырма жетінші абзацтағы «және 3-тармағының 1), 2) және   
4) тармақшаларында» деген сөздер алып тасталсын;

қырық бесінші абзацтағы «гараждарды,» деген сөз «гараждарды, орынтұрақ орындарын,» деген сөздермен ауыстырылсын;

алпыс тоғызыншы абзац алынып тасталсын;

мынадай мазмұндағы жетпісінші және жетпіс бірінші абзацтармен толықтырылсын:

«Осы тармақшаның ережелері «Қазақстан Республикасындағы банктер және банк қызметі туралы» және «Микроқаржылық қызмет туралы» Қазақстан Республикасының заңдарына сәйкес кредит (қарыз, микрокредит) бойынша талап ету құқығы берілген тұлға міндеттемені кешірген жағдайда да қолданылады;

24-1) қарыз алушының банк, банк операцияларының жекелеген түрлерін жүзеге асыратын ұйым, сондай-ақ коллекторлық агенттік осындай тұлға үшін сотқа берілетін талап арыздан алынатын мемлекеттік бажды төлеу нәтижесінде алған табысы;»;

мынадай мазмұндағы бір жүз елу бесінші және бір жүз елу алтыншы абзацтармен толықтырылсын:

«52-1) «Қазақстан Республикасындағы бала құқықтары туралы» Қазақстан Республикасының Заңына сәйкес бірыңғай жинақтаушы зейнетақы қорынан төленетін төлем түріндегі, сондай-ақ ерікті зейнетақы жарналарын есепке алу үшін жеке зейнетақы шотына бағытталған нысаналы жинақтар;»;

53) бұрын жүзеге асырылған сатып алу немесе алынған жұмыстар, көрсетілген қызметтер үшін есепке жазылған сома есебінен тауарларды, жұмыстарды, көрсетілетін қызметтерді сатып алу кезінде олардың құнын үнемдеуден алынған материалдық пайда.»;

екі жүз елу тоғызыншы абзацтағы «гараждар,» деген сөз «гараждар, орынтұрақ орындары,» деген сөздермен ауыстырылсын;

екі жүз сексен төртінші абзацтағы «төленген» деген сөз «төленген кедендік және кәдеге жарату төлемдері, сондай-ақ» деген сөздермен ауыстырылсын;

алты жүз сексен алтыншы абзац мынадай редакцияда жазылсын:

«2. Егер осы баптың 4, 5, 6 және 6-1-тармақтарында өзгеше көзделмесе, жеке табыс салығының сомасын ұстап қалуды салық агенті жеке тұлғаның таңдауы бойынша мынадай тәсілдердің бірі бойынша:»;

алты жүз тоқсан екінші абзац мынадай редакцияда жазылсын:

«2) осы баптың 2-тармағының 2) тармақшасында көрсетілген жағдайда - бірыңғай жинақтаушы зейнетақы қоры зейнетақы төлемдері үшін белгілеген графикке сәйкес зейнетақы төлемін аудару басталған және одан әрі жүргізілетін келесі айдың;»;

мынадай мазмұндағы алты жүз тоқсан үшінші абзацпен толықтырылсын:

«3) осы баптың 4, 5, 6 және 6-1-тармақтарында белгіленген жағдайларда, жеке табыс салығының сомасын біржолғы ұстап қалған келесі айдың күнтізбелік жиырма бес күнінен кешіктірмей жүзеге асырады.»;

алты жүз тоқсан төртінші абзац мынадай редакцияда жазылсын:

«5. Қазақстан Республикасының заңнамасында белгіленген тәртіппен зейнетақы жинақтары мұраға қалдырылған адамға төлем кезінде салық агенті біржолғы зейнетақы төлемінен ұстап қалмаған және аудармаған жеке табыс салығының сомасы осы Кодекстің 351-бабында көзделген тәртіппен зейнетақы төлемінің сомасынан біржолғы ұстап қалуға жатады.»;

мынадай мазмұндағы алты жүз тоқсан бесінші – алты жүз жетпісінші абзацтармен толықтырылсын:

«6. Жеке тұлғаның сақтандыру ұйымымен зейнетақы аннуитеті шарты болған немесе жасалған кезде біржолғы зейнетақы төлемінің сомасынан жеке табыс салығын салық агенті осы Кодекстің 351-бабында көзделген тәртіппен мынадай жағдайларда:

1) зейнетақы жинақтарын сақтандыру ұйымына аудару кезінде зейнетақы жинақтарының сомасынан;

2) біржолғы зейнетақы төлемі түріндегі кіріске бұрын осы баптың   
2-тармағының 2) тармақшасы қолданылған кезде зейнетақы жинақтарының сомасынан;

3) біржолғы зейнетақы төлемін жүзеге асырған кезде бірыңғай жинақтаушы зейнетақы қорындағы жеке тұлғаның жеке зейнетақы шотында қалған сомадан біржолғы ұстап қалуға жатады.

6-1. Еңбек сіңірген жылдары үшін зейнетақы төлемдерін алушы болып табылатын жеке тұлғаға біржолғы зейнетақы төлемі кезінде салық агенті осы Кодекстің 351-бабында көзделген тәртіппен жеке табыс салығын ұстап қалуды жүргізеді.

Осы тармақтың ережелері зейнетақы жинақтарының сомасынан жеке табыс салығын ұстап қалу арқылы осы баптың 2-тармағының 2) тармақшасында көзделген жеке табыс салығын ұстап қалу тәсілі жеке тұлғаның кірістеріне бұрын қолданылған жағдайда да қолданылады.»;

2-бап.

Осы Заң:

1) 2018 жылғы 1 қаңтардан бастап қолданысқа енгізілетін 1-баптың   
2-тармағы 2) тармақшасының алтыншы абзацын;

2) 2021 жылғы 1 қаңтардан бастап қолданысқа енгізілетін 1-баптың   
1-тармағының 21) тармақшасын;

3) 2022 жылғы 1 қаңтардан бастап қолданысқа енгізілетін 1-баптың   
2-тармағы 2) тармақшасының екінші және үшінші, жетінші абзацтарын;

4) 2023 жылғы 1 қаңтардан бастап қолданысқа енгізілетін 1-баптың   
1-тармағының 19), 20), 24) және 31) тармақшаларын, 2-тармағы   
2) тармақшасының сегізінші абзацын;

5) 2023 жылғы 1 шілдеден бастап қолданысқа енгізілетін 1-баптың   
2-тармағы 2) тармақшасының тоғызыншы – жиырма үшінші абзацтарын;

6) 2025 жылғы 1 қаңтардан бастап қолданысқа енгізілетін 1-баптың   
1-тармағының 18) және 19) тармақшаларын, 2-тармағы 2) тармақшасының он үшінші – жиырма жетінші абзацтарын қоспағанда, 2024 жылғы 1 қаңтардан бастап қолданысқа енгізіледі

**Қазақстан Республикасының**

**Президенті**